פותחים את הלב והבית לרווחהמה שהתחיל כיוזמה צנועה, אירוח בודדים ומשפחות מבני העיר נוף הגליל על ידי משפחות הגרעין התורני-ציוני, צובר תאוצה, וגם בשבת אחרונה אירחו בני משפחות מהגרעין בודדים ומשפחות לסעודת שבת עשירה, מגוונת, מלאת שמחה וערכים. מיזם שכולו אהבה. מיזם ‘שבת אחים’ , פרי יוזמת הגרעין התורני-ציוני בנוף הגליל צובר תאוצה, מה שהחל כמיזם לאירוח בודדים, קשישים ומשפחות, מתרחב ובשבת האחרונה השתתפו בו תושבים מנוף הגליל ונהנו מסעודת ליל שישי עשירה, ערכית וחווייתית.
יצוין כי משפחות הגרעין הנפלאות התנדבו להכין ארוחת שבת מפנקת, עשירה ומגוונת כולל קינוחים, גם מנחם גנדל חבר מועצת העיר נוף הגליל ואודי קליין, מנהל ישיבת ההסדר הצטרפו ליוזמה ותומכים בה באהבה רבה.
”אי אפשר שלא להתרגש ולראות את המשפחות והבודדים המגיעים ליהנות מסעודת ליל שישי, באווירה של הנאה ושמחה, אומר צחי וייס מנהל הגרעין התורני-ציוני, ומוסיף: קהילת הגרעין התורני בעיר פועלת באופן קבוע ובהתנדבות בתחומים רבים לטובת תושבי העיר, מיזם ‘שבת אחים’ שהחל עם מספר מסוים, צובר תאוצה, אנו צופים שימשיך להתרחש, ובליבנו יש מקום לכולם, לשם שמיים, ומתוך אהבה רבה למען תושבי נוף הגליל היקרים”. אומר וייס.